चंडीगढ़(ब्यूरो): इनेलो सांसद दुष्यंत चौटाला लगातार हरियाणा स्वास्थ्य विभाग में एक के बाद एक कई घोटालों को उजागर कर रहे हैं। दवा खरीद घोटाले के बाद अब उन्होंने नेशनल हैल्थ मिशन यानी NHM में बड़े घोटाले के आरोप लगाए । पूरे सबूतों के साथ उन्होने प्रैस कांफ्रेंस कर स्वास्थ्य मंत्री अनिल विज को भी लपेटे में लिया। विज पर इनेलो सांसद दुष्यंत चौटाला ने आरोप लगाते हुए उनके इस्तीफे की मांग की है। चौटाला ने प्रेसवार्ता में विज पर आरोप लगाया कि उन्होंने ऐसे व्यक्ति की नियुक्ति पत्र पर हस्ताक्षर किया जो इस पद के लिए बिल्कुल भी योग्य नहीं था। चौटाला का कहना है कि यदि विज साहब इस तरह के लोगों को नियुक्त करते हैं तो उन्हें अपने पद से इस्तीफा दे देना चाहिए।